**VÝZVA NA PREDLOŽENIE CENOVEJ PONUKY**

zadávanie zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon“)

názov predmetu zákazky:

***Triedený zber komunálneho odpadu pre obec Malá Čierna***

##### Identifikácia verejného obstarávateľa

Názov: **Obec Malá Čierna**

Sídlo: Malá Čierna, 015 01 Malá Čierna

 IČO: 00 632 716

 DIČ: 2020638840

Telefón: 041/542 20 93

Kontaktná osoba: Jaroslav Koleda, starosta

 e-mail: malaciernaobec@azet.sk

Kontaktná osoba pre proces VO:

Ing. Lívia Fojtíková

mail: fojtikova@eupc.sk

tel: 0917 475 700

adresa: EUPC s.r.o., pobočka Žilina, Vysokoškolákov 41, 010 08 Žilina, IČO: 50881051

##### Názov predmetu zákazky

Triedený zber komunálneho odpadu pre obec Malá Čierna

1. **Druh zákazky**

Tovary

Typ zmluvy: Kúpna zmluva v zmysle § 409 a nasl. zák. č. 513/1991 Zb. Obchodného zákonníka v znení neskorších predpisov ako výsledok verejného obstarávania.

Podrobné vymedzenie zmluvných podmienok na dodanie požadovaného predmetu zákazky sú uvedené *v prílohe č. 4 – Obchodné podmienky dodanie predmetu zákazky –kúpna zmluva (návrh)*

1. **Variantné riešenia**

Záujemcom sa neumožňuje predložiť variantné riešenie vo vzťahu k požadovanému predmetu zákazky.

Ak súčasťou ponuky bude aj variantné riešenie, variantné riešenie nebude zaradené do vyhodnocovania a bude sa naň hľadieť, akoby nebolo predložené.

##### Rozdelenie predmetu zákazky na časti

Zákazka nie je rozdelená časti. Požaduje sa predložiť ponuku na celý predmet zákazky.

##### Predmet a opis predmetu zákazky

Pre zabezpečenie pravidelného zberu a zvozu zložiek KO, eliminovanie vzniku čiernych skládok a neodborné znehodnocovanie zložiek KO obyvateľmi a zároveň, aby sa dodržal environmentálny aspekt, je nevyhnutnosťou pre triedený zber KO zakúpiť:

**1. Traktor**

Bude využívaný n a zabezpečenie zvozu odpadu triedeného zberu komunálneho odpadu v rámci obce.

**2. Čelný nakladač**

Bude využívaný na zabezpečenie nakladanie s odpadom a manipulácie s triedeným komunálnym odpadom v rámci obce.

**3. Hákový nosič kontajnerov**

Bude využívaný na zabezpečenie zvozu odpadu triedeného zberu komunálneho odpadu v rámci obce.

Podrobná technická špecifikácia je uvedená v *prílohe č. 1* tejto výzvy.

**Požiadavky verejného obstarávateľa:**

**Záruka:** min. 24 mes. odo dňa odovzdania a prevzatia dodávky

**Prvé zaškolenie obsluhy:** min. 2 zamestnancov verejného obstarávateľa

##### Predpokladaná hodnota zákazky

Celková predpokladaná hodnota zákazky je **70 000,00 bez DPH / 84 000,00 EUR s DPH,**

Verejný obstarávateľ neposkytuje zálohu ani preddavky na plnenie.

##### Miesto dodania predmetu zákazky

Sídlo verejného obstarávateľa

##### Spoločný slovník obstarávania (CPV)

16700000-2 – Traktory/ťahače,

16000000-5 – Poľnohospodárske stroje,

43250000-0 – Čelné lopatové nakladače

34144000-8 - Motorové vozidlá na špeciálne účely;

50100000-6 - Opravy, údržba a súvisiace služby pre vozidlá a príbuzné vybavenie

##### Lehota na dodanie alebo dokončenie predmetu zákazky

Najneskôr do 2 mesiacov od vystavenia objednávky zo strany kupujúceho a následného doručenia objednávky predávajúcemu.

##### Podmienky financovania

Predmet zákazky sa bude financovať formou dotácie z Environmentálneho fondu, v rámci činnosti C1 v rámci predkladaného projektu s názvom *Triedený zber komunálneho odpadu pre obec Malá Čierna*

a vlastných zdrojov obce.

Kúpna zmluva sa stane platnou dňom jej podpisu oboma zmluvnými stranami a účinnou po podpísaní dotačnej zmluvy s Environmentálnym fondom, v rámci činnosti C1. V prípade, že nebude zmluva s Environmentálnym fondom podpísaná, má právo verejný obstarávateľ / kupujúci od zmluvy odstúpiť.

Verejný obstarávateľ si vyhradzuje právo zrušiť tento postup zadávania zákazky v súlade s § 57 ods. 2 zákona o verejnom obstarávaní (zmena okolností, za ktorých sa vyhlásilo verejné obstarávanie) aj v tom prípade, ak cena úspešného uchádzača prevýši predpokladanú hodnotu zákazky.

##### Podmienky účasti

Podľa § 117 ods. 5 zákona - verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f).

1. **Od uchádzačov sa teda vyžaduje predložiť doklad podľa § 32 ods. 1 písm. e)** zákona, ktorý preukazuje, že uchádzač je oprávnený dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky – **uchádzač predloží kópiu takéhoto dokladu, alebo odkaz na webovú stránku kde je možné tento doklad overiť**.
2. **Od uchádzača sa vyžaduje predložiť čestné vyhlásenie v zmysle § 32 ods. 1 písm. f)** zákona, že uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.

 Vzor čestného vyhlásenia je *prílohou č. 3* tejto Výzvy.

##### Podmienky poskytnutia súťažných podkladov

Súťažné podklady sú voľne prístupné na stránke obce [www.malacierna.sk](http://www.malacierna.sk)

##### Lehota a miesto predkladania ponúk, spôsob predkladanie ponúk.

Lehota na predkladanie ponúk – dátum: do **09.04.2020**

Ponuky prosíme predložiť v elektronickej forme, zaslaním e-mailu s požadovanými dokumentami na

e-mailovú adresu fojtikova@eupc.sk do lehoty predkladania ponúk.

Do predmetu e-mailu je potrebné uviesť **„technologie pre KO“ – NEOTVARAT**.

##### Ponuka predložená po uplynutí lehoty na predkladanie ponúk sa nebude otvárať.

##### Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov.

##### Kritériá na vyhodnotenie ponúk

Kritérium na vyhodnotenie ponúk:

**„Celková najnižšia cena v EUR s DPH**

Navrhovaná cena bude vyjadrená v eurách ako konečná cena a zahŕňa všetky náklady spojené s predmetom zákazky. Ceny musia byť zaokrúhlené najviac na dve desatinné miesta.

Ak uchádzač nie je platiteľom DPH, uvedie cenu celkom a na skutočnosť, že nie je platiteľom DPH, upozorní v cenovej ponuke.

Uchádzač uvedie svoj návrh na plnenie kritérií na priloženom formulári **„Návrh na plnenie kritérií cenová ponuka“** v zmysle *prílohy č. 2* tejto Výzvy.

##### Lehota viazanosti ponúk

Ponuky uchádzačov zostávajú platné počas lehoty viazanosti ponúk. Lehota viazanosti ponúk je stanovená do 31.12.2020

##### Vyhotovenie ponuky a obsah ponuky

Predložená ponuka musí byť **podpísaná** štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v jeho mene v záväzkových vzťahoch.

**Ponuka musí obsahovať minimálne:**

**1.** Doklady k podmienkam účasti v zmysle bodu 12. tejto Výzvy

**2.** Návrh na plnenie kritérií – podľa prílohy č. 2 tejto Výzvy *(pozn.: po podpise Kúpnej zmluvy s víťazným dodávateľom bude tvoriť prílohu č. 2 Kúpnej zmluvy – rozpočet)*

**3.** Vyplnený opisný formulár podľa *prílohy č. 1 -* Opis predmetu zákazkytejto Výzvy

*(pozn.: po podpise Kúpnej zmluvy s víťazným dodávateľom bude vyplnený opisný formulár tvoriť prílohu č. 1 Kúpnej zmluvy)*

**4.** Čestné vyhlásenie v zmysle prílohy č. 3 tejto Výzvy

**18. Vyhodnotenie ponúk a oznámenie o výsledku vyhodnotenia ponúk**

Otváranie a vyhodnocovanie ponúk bude neverejné.

Do vyhodnocovania budú zaradené ponuky uchádzačov, ktorý splnili podmienky účasti a ktorých ponuka splnila požiadavky verejného obstarávateľa na predmet zákazky stanovené vo výzve na predkladanie ponúk.

Verejný obstarávateľ vyhodnotí ponuky z hľadiska splnenia požiadaviek na predmet zákazky a v prípade pochybností overí správnosť informácií a dôkazov, ktoré poskytli uchádzači.

Oznámenie o výsledku vyhodnotenia ponúk:

Všetkým uchádzačom, ktorých ponuka sa vyhodnocovala, bude zaslané oznámenie o výsledku vyhodnotenia e-mailom.

Uchádzačovi, ktorý splní podmienky účasti, požiadavky na predmet zákazky a jeho cenová ponuka s DPH bude najnižšia, bude oznámené, že sa stal úspešným uchádzačom. Ostatným uchádzačom bude oznámené, že neuspeli spolu s odôvodnením neúspechu ich ponuky.

**19. Obhliadka miesta dodania predmetu zákazky**

Obhliadka miesta dodania nie je potrebná.

**20. Doplňujúce informácie**

Víťazný uchádzač sa zaväzuje dodržiavať povinnosti určené v rámci daného dotačného programu, a to najmä, nie však výlučne, povinnosti ohľadom archivácie dokumentov či výkonu kontroly/auditu/overovania na mieste príslušnými oprávnenými orgánmi, resp. inštitúciami.

Uchádzač predložením svojej ponuky akceptuje a súhlasí so znením obchodných podmienok uvedených v Kúpnej zmluve.

**Prílohy tejto Výzvy:**

Príloha č. 1 Opis predmetu zákazky – technická špecifikácia

Príloha č. 2 Návrh na plnenie kritérií

Príloha č. 3 Čestné vyhlásenie podľa § 32 ods. 1 písm. f) – vzor

Príloha č. 4 Kúpna zmluva (návrh)

V Malej Čiernej, dňa 30.03.2020

 .......................................................

 Jaroslav Koleda, starosta obce